21/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Anuncio do 11.8.2017 da X. T. da Coruña da Cons., Econ., Emp. e Indust. pola que se somete a información pública a modificación da addenda I (Expte. SEM 2015/50)

ANUNCIO do 11 de agosto de 2017 da Xefatura Territorial da Coruña da Consellería de Economía, Emprego e Industria, pola que se somete a información pública a modificación da solicitude de autorización administrativa, aprobación do proxecto de execución e declaración de utilidade pública en concreto da infraestrutura de transporte de hidrocarburos correspondente ao poliduto de conexión do Porto Exterior da Coruña coa refinaría da Coruña, promovida pola empresa Repsol Petróleo, S. A., addenda I (Expte. SEM 2015/50) Para os efectos previstos no artigo 40 e o título V da Lei 34/1998, do 7 de outubro, do sector de hidrocarburos, o artigo 6 do Regulamento de instalacións petrolíferas, aprobado polo Real decreto 2085/1994, do 20 de outubro, modificado polo Real decreto 1523/1999, do 1 de outubro, sométese a información pública a modificación da solicitude de autorización administrativa, aprobación do proxecto de execución e declaración de utilidade pública, en concreto, da seguinte instalación: Poliduto de conexión entre as instalacións da empresa Repsol Petróleo, SA no porto exterior de Punta Langosteira e a refinaría da dita empresa no lugar de Bens, A Coruña. Addenda I. Peticionaria: Repsol Petróleo, S. A., con CIF núm. A-28047223 e con enderezo para os efectos de notificación na Estrada de Bens, s/n, 15008 A Coruña. Descrición da modificación: – Aumento da sección do cable de MT para a alimentación eléctrica ao novo Porto Exterior, pasando de cable de 3(1 x 185 mm 2 ) Al a 3(1 x 400) Al. – Instalación de novo sistema de detección de fugas e intrusismo mediante cables de fibra óptica para as 11 tubaxes, co cal se pode detectar o lugar afectado ao longo de todo o poliduto. – Modificación do trazado entre os vértices V-006 e V-007 para separarse da zona de afección da futura liña do FFCC. – Modificación do cruzamento baixo a estrada DP-0503 para ter en conta as futuras variacións desta estrada previstas dentro do proxecto do acceso ferroviario ao porto de Langosteira. – Inclusión de novos cruzamentos detectados con servizos municipais dentro do termo municipal de Arteixo. – Implantación dos desvíos temporais de camiños e estradas existentes nos cruzamentos do poliduto para o desvío provisional do tráfico da zona durante a obra. – Implantación do desvío temporal da estrada de acceso á empresa Conteco, ase como da alternativa da circulación do tráfico de camións durante a obra. – Nova implantación aérea da saída do poliduto na zona do porto mediante estrutura metálica para o novo rack dos dous tubos de 24”. Termo municipal: a modificación do proxecto afecta aos termos municipais de Arteixo e A Coruña, na provincia da Coruña. As novas afeccións a fincas particulares, que se reflicten no anexo, derivadas da modificación do proxecto de construción do poliduto concretaranse, nos mesmos termos que o proxecto orixinal, da seguinte forma: – Expropiación forzosa dos terreos sobre os que se teñen que construír as instalacións fixas en superficie – Imposición de servidume permanente de paso, nunha franxa de terreo do ancho da gabia na que estarán enterrados os tubos mais dous m a cada lado do eixe dos tubos exteriores. Esta servidume estará suxeita as limitacións de dominio establecidas no artigo 107 da Lei 34/1998, do 7 de outubro, do sector de hidrocarburos. – Ocupación temporal dos terreos necesarios para a execución das obras. O que se fai público para coñecemento xeral e para que todas aquelas persoas, físicas ou xurídicas, que se consideren prexudicadas nos seus dereitos, poidan presentar as súas alegacións, no prazo de 30 días a partir da data de publicación deste anuncio, e poidan examinar a correspondente addenda ao proxecto na Xefatura Territorial da Coruña da Consellería de Economía, Emprego e Industria, rúa Vicente Ferrer, 2, 2.ª andar, 15071 A Coruña. A Coruña, 11 de agosto de 2017. Isidoro Martínez Arca O xefe territorial ANEXO: Relación de bens e dereitos afectados pola modificación ANEXO RELACIÓN DE BENS E DEREITOS AFECTADOS Serv. m. l.: Servidume de paso soterrada en m lineais Serv. m 2: Servidume de paso soterrada en m 2 O. T.: Ocupación temporal en m 2 Exp. m 2: Expropiación total en m 2